נסים בנבניסטי

נסים בנבניסטי הוא מדען ישראלי, חוקר גנטיקה, מחזיק הקתדרה לחקר סרטן ע״ש הרברט כוהן, ומנהל את ״מרכז עזריאלי לתאי גזע ומחקר גנטי״ במכון למדעי החיים על שם אלכסנדר סילברמן באוניברסיטה העברית.

== ביוגרפיה == 
נסים בנבניסטי קיבל את התארים ד״ר לרפואה וד״ר לביולוגיה התפתחותית מהאוניברסיטה העברית בירושלים וביצע השתלמות בתר-דוקטורט באוניברסיטת הרווארד. הוא חבר בוועד הפועל של ״היוזמה הבינלאומית לתאי גזע״<ref></ref> ויועץ ל״אגודה הבינלאומית למחקר בתאי גזע״<ref></ref>. הוא ממייסדי ״האגודה הישראלית לתאי גזע״<ref></ref>, ומייסד ומנהל מדעי של חברת ניוסטם<ref></ref>.

== מחקר ==
מחקריו של נסים בנבניסטי עוסקים בתאי גזע פלוריפוטנטיים, במחלות גנטיות באדם, בהנדסת רקמות, בפגמים גנטיים ואפיגנטיים ובחקר הסרטן. למעבדתו מספר תרומות בתחומי מחקר אלה:

התמיינות ומניפולציה גנטית בתאי גזע פלוריפוטנטיים מאדם: בשנת 2000 הייתה מעבדתו חלוצה בהדגמה של התמיינות עצמונית של תאי גזע עובריים מאדם לגופיפים עובריים והתמיינות מכוונת ליותר מעשרה סוגי תאים<ref></ref><ref></ref>. בנוסף, מעבדתו הייתה הראשונה להדגים מניפולציה גנטית בתאי הגזע<ref></ref>. מחקרים אל זיכו לסיקור במאמר פורום בכתב העת Science<ref></ref>.

מידול מחלות בעזרת תאי גזע פלוריפוטנטיים: מעבדת בנבניסטי הייתה הראשונה להדגים מודל למחלה באדם ע״י שימוש בתאי גזע פלוריפוטנטיים<ref></ref>. מאז, הדגימה מעבדתו שש דרכים שונות ליצירת מודלים למחלות גנטיות<ref></ref>, וייצרה יותר מתריסר מודלים לחקר מחלות, תוך התמקדות במחלות של מערכת העצבים (כדוגמת תסמונת ה-X השביר<ref></ref><ref></ref>) ומחלות הקשורות בהחתמה גנומית (כדוגמת תסמונת פראדר-וילי<ref></ref>).

גידוליות ואימונוגניות של תאי גזע פלוריפוטנטיים מאדם: חקר אימונוגניות וגידוליות של תאי גזע פלוריפוטנטיים מאדם חשוב ליעילות ולבטיחות של רפואה מחדשת בשימוש בתאים. מעבדת בנבניסטי הייתה הראשונה לאפיין את אימונוגניות התאים<ref></ref>, ואת הבסיס לנטייה שלהם ליצור גידולים<ref></ref>.

עמידות גנטית ואפיגנטית של תאי גזע פלוריפוטנטיים: חוסר יציבות גנטית ואפיגנטית הוא מאפיין של תאי גזע פלוריפוטנטיים מאדם המשפיע על הגידוליות שלהם ועל האפשרות ליצור מודלים למחלות בעזרתם. מעבדת בנבניסטי הייתה הראשונה לאפיין פגמים כרומוזומליים בתאי גזע פלוריפוטנטיים מושרים מאדם<ref></ref>, ולבנות שיטות לזיהוי פגמים גנטיים ואפיגנטיים<ref></ref><ref></ref><ref></ref><ref></ref>.

תאי גזע עובריים הפלואידים מאדם וסריקות גנומיות: מעבדת בנבניסטי הייתה הראשונה ליצור תאי גזע עובריים מאדם שהם הפלואידים (בעלי מחצית מהכרומוזומים)<ref></ref>. מעבדתו השתמשה בתאים אלה לסריקות גנומיות לחקירת התפתחות ומחלות באדם<ref></ref><ref></ref><ref></ref>.

מעבדת בנבניסטי משמשת חממה לסטודנטים מצטיינים, ומעל עשרה מהסטודנטים במעבדתו הם חוקרים בכירים באקדמיה בארץ (האוניברסיטה העברית, מכון ויצמן למדע, אוניברסיטת בר-אילן, אוניברסיטת תל אביב, טכניון). 

== פרסים והוקרה ==
* פרס רפפורט לחוקר בכיר במחקר ביו רפואי (2023).
* פרס אפרים קציר להישגים יוצאי דופן במדעי החיים (2020), ניתן פעם בשלוש שנים ע״י FISEB/ILANIT<ref></ref>.
* פרס ACTO (יפן) לחידוש מצטיין במחקר בתאי גזע (2018)<ref></ref>.
* חבר באקדמיה האירופאית (2018)<ref></ref>.
* פרס מילקן למורה מצטיין האוניברסיטה העברית (2016)<ref></ref>.
* הענקה של ״מרכז עזריאלי לתאי גזע ומחקר גנטי״, קרן עזריאלי (קנדה) (2014)<ref></ref>.
* פרס קיי לחידוש מצטיין (2010)<ref></ref>.
* הענקה של ״מרכז לתאי גזע״, קרן לגסי-הריטג׳ (ארה״ב) (2006)<ref></ref>.
* פרס מייסדי טבע למחקר בתאי גזע (2003).
* מלגת Yamagiwa-Yoshida הבינלאומית לחקר הסרטן (יפן) (2000)<ref></ref>.
* קתדרה ע״ש הרברט כוהן לחקר הסרטן (1999).
* פרס רום בגנטיקה (1998).
* פרס הסטרין בביוכימיה ובביולוגיה מולקולרית (1997)<ref></ref>.
* פרס נפתלי (1996).
* פרס האוניברסיטה העברית לחוקר מצטיין (1995).
* מלגת אלון (1994).
* פרס סנטה פולקס (לונדון)<ref></ref>.

== קישורים חיצוניים ==
* 
* [http://benvenisty.huji.ac.il/ אתר המעבדה של פרופ' בנבניסטי].
* [https://www.bio.huji.ac.il/he/node/7221 פרופ' בנבניסטי, אתר המכון למדעי החיים ע"ש אלכסנדר סילברמן].

==הערות שוליים==

קטגוריה:מדענים ישראלים
קטגוריה:בעלי תואר דוקטור לרפואה מהאוניברסיטה העברית בירושלים
קטגוריה:זוכי פרס רפפורט
קטגוריה:סגל האוניברסיטה העברית בירושלים: מדעי החיים
קטגוריה:ישראלים שנולדו במאה ה-20